Nr. L 35/36 De Europæiske Fællesskabers Tidende 6. 2. 87 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 15. december 1986 om en procedure i henhold til EØF-traktatens artikel 85 (IV/31.458-X/Open Group) (Kun de tyske, engelske, franske, italienske og nederlandske udgaver er autentiske) 187/69/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86('), senest ændret ved akten vedrørende Spaniens og Portugals tiltrædelse, særlig artikel 6 og 8, under henvisning til anmeldelse af 19. august 1985 af en række aftaler, herunder aftalen om X/Open Group, der er indgået mellem Compagnie des Machines Bull i Frankrig, Digital Equipment Corporation International (Europe) i Schweiz, L.M. Ericsson i Sverige, International Computers Ltd i Det forenede Kongerige, Nixdorf Computer AG i Forbundsrepublikken Tyskland, Ing. C. Olivetti & C. SpÅ i Italien, Philips International BV i Nederlandene, Sperry Corporation (nu Unisys) i USA og Siemens Aktiengesell- schaft i Forbundsrepublikken Tyskland, samt den aftale, som disse virksomheder i henhold hertil har indgået med AT & T Information Systems Inc. i USA, under henvisning til offentliggørelsen af anmeldelsens indhold i hovedtræk (?) i henhold til artikel 19, stk. 3, i forordning nr. 17, efter høring af Det rådgivende Udvalg for Kartel- og Monopolspørgsmål, og () EFT nr. 13 af 21. 2. 1962, s. 204/62. () EFT nr. C 250 af 7. 10, 1986, s. 2. ud fra følgende betragtninger : (1) I. SAGSFREMSTILLING Generel baggrund Alle datamater har brug for et operativsystem, der giver de instrukser, som er nødvendige for, at data- maten kan udføre sine funktioner. Traditionelt har datamatarkitekturens udformning bevirket, at et operativsystem blev knyttet meget snævert til de maskinelle komponenter med det resultat, at opera- tivsystemer, der var konstrueret til en type, normalt ikke kunne anvendes på maskiner med en anden arkitektur. De opgaver, som brugerne ønsker, at deres datamater skal udføre varetages af applika- tionsprogrammer. Åpplikationsprogrammerne er skrevet for et bestemt operativsystem og kan normalt kun fungere sammen med dette. Brugerne foretager betydelige investeringer i applikationspro- grammer. Når brugere påtænker at anskaffe en ny maskine hvori deres eksisterende applikationspro- grammer ikke kan anvendes gør de det i fuld bevidsthed om at dette kan medføre et dyrt og tidkrævende arbejde med at omskrive deres eksiste- rende applikationsprogrammer eller anskaffe en række nye. Brugerne har derfor hyppigt været bundet til de systemer, som de én gang har anskaf- fet. Dette har betydet en begrænsning i brugernes valgmuligheder og i prisernes og kvalitetens betyd- ning som parametre i konkurrencen mellem maskinel- og programmelleverandører. '